title: 146. határozat (1990. október 10.) az 1408/71/EGK rendelet 94. cikke (9) bekezdésének értelmezéséről

text:
Fontos jogi nyilatkozat

|

31991D0424

Hivatalos Lap L 235 , 23/08/1991 o. 0009 - 0020 finn különkiadás fejezet 5 kötet 5 o. 0081  svéd különkiadás fejezet 5 kötet 5 o. 0081

		146. határozat(1990. október 10.)az 1408/71/EGK rendelet 94. cikke (9) bekezdésének értelmezéséről(91/424/EGK)AZ EURÓPAI KÖZÖSSÉG MIGRÁNS MUNKAVÁLLALÓK SZOCIÁLIS BIZTONSÁGÁVAL FOGLALKOZÓ IGAZGATÁSI BIZOTTSÁGA,tekintettel a szociális biztonsági rendszereknek a Közösségen belül mozgó munkavállalókra, önálló vállalkozókra, valamint azok családtagjaira történő alkalmazásáról szóló, 1971. június 14-i 1408/71/EGK tanácsi rendelet 81. cikkének a) pontjára, amelynek értelmében az igazgatási bizottság feladata az 1408/71/EGK rendelet és az azt követő rendeletek rendelkezéseiből eredő igazgatási és értelmezési kérdések kezelése,tekintettel a Tanács 1972. március 21-i 574/72/EGK rendelete 2. cikkének (1) bekezdésére, amely szerint az igazgatási bizottság feladata a rendeletek alkalmazásához szükséges tanúsítványok, igazolások, nyilatkozatok, kérelmek és egyéb okmányok mintáinak kidolgozása,tekintettel a Tanács 1989. október 30-i 3427/89/EGK rendeletére, amely minden tagállamban egységes megoldást vezet be a nem az illetékes államban lakóhellyel rendelkező családtagoknak nyújtandó családi ellátás kifizetésének problémájára,tekintettel az említett rendelettel módosított 94. cikk (9) bekezdésére, amely egyrészről előírja, hogy a Franciaországban munkaviszonnyal rendelkező munkavállalók számára az 1989. november 15-én másik tagállam területén lakóhellyel rendelkező családtagjaik után kifizetett családi támogatásokat továbbra is a fenti napon alkalmazandó arányban, határokon belül és eljárásoknak megfelelően kell fizetni, ha azoknak az összege meghaladja az 1989. november 16-át követő időszakokban fizetendő családi ellátások összegét és ha az érintett személyek a francia jogszabályok hatálya alatt állnak, másrészről pedig előírja, hogy az igazgatási bizottság véleményt nyilvánít e bekezdés végrehajtási szabályairól, és különösen az ilyen családi támogatások költségeinek a megosztásáról,mivel fontos a 94. cikk (9) bekezdése hatályának és alkalmazási feltételeinek pontos meghatározása;mivel szükséges a családi támogatások nyújtását lehetővé tevő eljárás megállapítása, az érintett intézmények hatáskörének vonatkozásában, a családi támogatások összegének (a garantált összeg) és a francia családi ellátások összegének az összehasonlítására vonatkozóan, adott esetben e két összeg különbözetével egyenértékű pótlék kifizetését, valamint az ilyen támogatások költségeinek az érintett intézmények közötti megosztását érintően;mivel mindezeken túlmenően szükséges az előzőekben említett összehasonlításhoz alkalmazandó átváltási árfolyam meghatározása;mivel két különös formanyomtatvány-mintát kell készíteni, amelyek közül az egyik igazolja az 1989 novemberében esedékes családi támogatások kifizetését, a másik pedig igazolja a 94. cikk (9) bekezdése szerinti családi támogatások további kifizetését vagy a kifizetés megszüntetését;mivel formanyomtatványok kiállításához használt nyelvvel kapcsolatosan az igazgatási bizottság 15. ajánlása tartalmaz rendelkezéseket;mivel, végezetül, a garantált összegű családi támogatásokra vonatkozó jogosultság gyakorlásának a határidejét meg kell határozni;az 1408/71/EGK rendelet 80. cikkének (3) bekezdésében előírt rendelkezésekkel összhangban,A KÖVETKEZŐKÉPPEN HATÁROZOTT:1. a) Az 1408/71/EGK rendelet 94. cikk (9) bekezdésének rendelkezései olyan esetekben alkalmazandók, ha egy 1989. november 15-én a francia jogszabályok hatálya alatt álló munkavállaló a korábbi 73. cikk (3) bekezdésében előírt családi támogatásban részesült a másik tagállam területén lakóhellyel rendelkező családtagjai után; ezek a rendelkezések nem alkalmazandók abban az esetben, ha a családi támogatások igénybevételére vonatkozó jogosultságot a lakóhely szerinti államban 1989. november 15-én szerezték meg; ezeknek a rendelkezéseknek az alkalmazását azonnal meg kell szüntetni azt követően, hogy az érintett személyek családi ellátásra való jogosultságot szereztek a lakóhely szerinti államban.Mindezeken túlmenően egy Franciaországban munkaviszonyban álló munkavállaló számára egy másik tagállamban lakóhellyel rendelkező családtagjai után 1989. november 15-én folyósított családi támogatást a 94. cikk (9) bekezdése szerint továbbra is folyósítani kell mindaddig, amíg az ilyen személy családtagjai még annak a másik tagállamnak a területén rendelkeznek lakóhellyel.b) Az 1408/71/EGK rendelet 94. cikk (9) bekezdésében említett családi támogatások az érintett személy számára a jogosult családtagjai után 1989 novemberében ténylegesen kifizetett családi támogatásokat jelentik. Ezeknek a támogatásoknak az összege alkotja a garantált összeget.A fenti cikkben említett családi támogatások a munkavállaló számára 1989. november 16-tól folyósítandó francia családi ellátásokat jelentik.c) Ha a francia családi ellátások összege az egyszeri kifizetések kivételével (ez utóbbiakat az összehasonlítás elvégzésében figyelmen kívül hagyják) két egymást követő hónapon keresztül magasabb, mint egy adott hónapban a fizetendő garantált összeg, vagy azzal megegyezik, az arra az összegre való jogosultságot véglegesen vissza kell vonni.A 94. cikk (9) bekezdésében foglalt azon feltétel tekintetében, hogy az érintett személynek a francia jogszabályok hatálya alá kell tartoznia, nem kell tekintetbe venni a munkavégzés egy hónapnál rövidebb megszakításait, illetve a munkavégzés betegség vagy anyaság, munkahelyi baleset, foglalkozási megbetegedés vagy munkanélküliség miatti, a nyugdíjak és az évjáradékok kivételével a fizetések vagy a hasonló ellátások fenntartásával történő vagy a fizetett szabadság, sztrájk vagy elbocsátások következtében történő ideiglenes felfüggesztését.d) A garantált összeget egyértelműen meg kell határozni. Különösen nem lehet utólagosan átértékelni azon az alapon, hogy annak a tagállamnak a jogszabályai szerint, amelynek területén az érintett személy családtagjai 1989. november 15-én lakóhellyel rendelkeztek, a családi támogatások összege megváltozott, sem pedig azon az alapon, hogy a családtagok száma nőtt.Ugyanakkor abban az esetben, ha a lakóhely szerinti állam területén a 94. cikk (9) bekezdésében említett családtagok számában utólagosan csökkenés következik be, a garantált összeget a még megmaradó családtagok számának megfelelően az említett tagállam területén 1989. november 15-én alkalmazandó arányban és határokon belül újra kell számítani.2. a) Annak elősegítése érdekében, hogy a francia illetékes intézmény meg tudja határozni, hogy a 94. cikk (9) bekezdésének a rendelkezéseit kell-e alkalmazni, vagy sem, annak a helynek az illetékes intézménye, ahol az érintett személy családtagjai 1989. november 15-én lakóhellyel rendelkeztek, köteles az érintett személyek vagy az érintett francia intézmény kérésére kibocsátani egy, az alábbiakban bemutatott E 412 F formanyomtatvány-mintának megfelelő igazolást arról, hogy ténylegesen nyújtottak-e családi támogatást 1989 novemberében, vagy sem.Ha nyújtottak családi támogatást, a lakóhely szerinti intézmény az igazoláson feltünteti azokat a családtagokat, akik után a támogatásokat nyújtották, valamint az alkalmazott jogszabályokkal összhangban a családi támogatás összegét családtagonkénti bontásban vagy az egész családra vonatkoztatva.Az említett igazolásban fel kell tüntetni azt is, hogy az érintett munkavállaló házastársa vagy az a személy, akinek a családi támogatást nyújtották, folytatott-e kereső tevékenységet, vagy a 199. határozatban ilyen tevékenységként meghatározott egyéb tevékenységet 1989 novemberében.b) Ennek az igazolásnak a kézhezvételét követően a francia illetékes intézmény indokolt esetben összehasonlítja az (1) bekezdés b) pontjának második mondatában említett családi támogatás összegét a garantált összeggel.Ha a nyújtott családi ellátások összege a garantált összegnél magasabb vagy azzal megegyezik, az illetékes intézmény csak az ellátás nyújtására kötelezett.Ha a családi ellátások összege alacsonyabb, mint a garantált összeg, az ellátásokat a francia illetékes intézmény nyújtja, míg az ilyen ellátások összege és a garantált összeg különbözete közötti összeggel megegyező pótlékot a lakóhely szerinti intézmény fizeti.Ha a francia ellátások összege nulla, a lakóhely szerinti intézmény által fizetendő összeg megegyezik a garantált összeggel.c) Az előző pontban említett összehasonlítás elvégzéséhez a francia illetékes intézmény a garantált összeget az 574/72/EGK rendelet 107. cikke (1) bekezdésének rendelkezései szerinti átváltási árfolyamon átváltja saját pénznemére. Az átváltás során az 1989. november 16-án érvényes átváltási árfolyamot kell figyelembe venni.3. a) Ha különbözeti pótlékot kell fizetni, a francia illetékes intézmény minden hónapban a lakóhely szerinti intézmény számára az alábbiakban bemutatott E 413 F formanyomtatvány-mintának megfelelő igazolást küld a családi támogatás nyújtásának folytatásáról vagy megszüntetéséről.Ennek az igazolásnak a kézhezvételét követően a lakóhely szerinti intézmény a garantált összeg és a francia ellátások összege különbözetével egyenértékű pótlékot folyósít az összehasonlítás napján érvényes átváltási árfolyam figyelembevételével saját pénznemében.b) Ha a lakóhely szerinti intézmény által alkalmazott jogszabályok szerint a családi ellátásokat nem havi, hanem attól eltérő időközönként kell folyósítani, az ilyen illetékes intézmény a pótlékot ez utóbbi időszakonként folyósítja.c) Ha az érintett személy többé nem részesül a 94. cikk (9) bekezdése szerinti kedvezményekből, a francia illetékes intézmény az előző pontokban említett igazolások felhasználásával értesíti a lakóhely szerinti intézményt az érintett személy garantált összegre való jogosultságának végleges megszűnéséről.4. A tagállamok hatáskörrel rendelkező hatóságai a (2) bekezdés a) pontjában és a (3) bekezdés a) pontjában említett formanyomtatványokat az érintett illetékes intézmények rendelkezésére bocsátják. Mindegyik formanyomtatvány elérhető lesz a Közösség hivatalos nyelvein, a különböző változatokat azonosan kialakítva, ami által lehetővé válik az egyes személyek számára, hogy a formanyomtatványt saját nyelvükön kapják meg.5. Ha a garantált összeget újra kell számítani az (1) bekezdés d) pontjának harmadik mondatában előírt feltételekkel, a lakóhely szerinti intézmény ismételten kibocsátja a (2) bekezdés a) pontjában említett igazolást. A francia illetékes intézmény ennek kézhezvételét követően elvégzi az új összehasonlítást a (2) bekezdés b) és c) pontjában megjelölt módon.6. Az 1408/71/EGK rendelet 94. cikkének (9) bekezdése szerinti garantált összeget alkotó támogatások költségeinek a megosztását a következőképpen kell elvégezni:- a francia illetékes intézmény azon családi ellátások teljes összegéig viseli e támogatások költségét, amely ellátásokat a munkavállalónak más tagállam területén lakóhellyel rendelkező családtagjai után nyújtják,- a családtagok lakóhelye szerinti intézmény viseli a garantált összeg és a francia családi ellátások összege különbözetének a költségeit.Ugyanakkor Franciaország és egy másik tagállam vagy hatáskörrel rendelkező hatóságaik megállapodhatnak másféle költségmegosztásban is, és erről az igazgatási bizottságot tájékoztatják.7. A garantált összegű családi támogatásra való, a 94. cikk (9) bekezdésében elismert jogosultság gyakorlásához a francia jogszabályokban előírt kétéves határidőt ennek a határozatnak a hatálybalépése napjáig fel kell függeszteni, és azt attól a naptól kezdve kell alkalmazni.8. Ez a határozat az Európai Közösségek Hivatalos Lapjában való kihirdetésének a napját követő hónap első napján lép hatályba.az igazgatási bizottság elnökeM. T. Ferraro--------------------------------------------------+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


A Bizottság határozata - Differenciált előirányzatok átvitele 2005-ről 2006-ra


title: 2008/536/EK: Az Európai Parlament határozata ( 2007. április 24. ) az Európai Hálózat- és Információbiztonsági Ügynökség 2005-ös pénzügyi évre vonatkozó beszámolójának elfogadásáról

text:
               15.7.2008

               HU

               Az Európai Unió Hivatalos Lapja

               L 187/180

      AZ EURÓPAI PARLAMENT HATÁROZATA

   (2007. április 24.)
   az Európai Hálózat- és Információbiztonsági Ügynökség 2005-ös pénzügyi évre vonatkozó beszámolójának elfogadásáról
   (2008/536/EK)
   AZ EURÓPAI PARLAMENT,
   tekintettel az Európai Hálózat- és Információbiztonsági Ügynökség 2005-ös pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Hálózat- és Információbiztonsági Ügynökség 2005-ös pénzügyi évre vonatkozó végleges éves beszámolójáról szóló éves jelentésére, az Ügynökség válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre, és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004 /EGK európai parlamenti és tanácsi rendeletre (4) és különösen annak 17. cikkére,
   tekintettel az 1605/2002/EK, Euratom rendelet (5) 185. cikkében említett szervekre vonatkozó költségvetési keretrendeletről szóló létrehozó 2002. november 19-i 2343/2002/EK, Euratom bizottsági rendeletre és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére (A6-0102/2007),

               1.

               megállapítja, hogy az Európai Hálózat- és Információbiztonsági Ügynökség végleges éves beszámolója a 2005-ös pénzügyi évre a következőképpen alakul:
               A bevételek és kiadások elszámolása a 2005-ös pénzügyi évben
                      (6)

                           (1000 EUR)

                              2005

                              Bevételek

                           Bizottsági támogatások

                           4 400

                           Célhoz kötött bevételek

                           Egyéb bevételek

                              Összesen (a)

                           4 400

                              Költségvetési kiadások a pénzügyi évre vonatkozóan

                              Személyzeti kiadások – I. költségvetési cím

                           Kifizetések

                           -1 490

                           Átvitt előirányzatok

                           -257

                              Igazgatás – II. költségvetési cím

                           Kifizetések

                           -453

                           Átvitt előirányzatok

                           -1 065

                              Működés – III. költségvetési cím (kivéve a célhoz kötött bevételeket)

                           Kifizetések a pénzügyi évre vonatkozó kifizetési előirányzatok alapján

                           -196

                           Kifizetések a 2003.12.31-én fennálló kötelezettségvállalások alapján

                           Átvitt előirányzatok

                           -790

                              Célhoz kötött bevételek (PHARE és harmadik országok)

                           Kifizetések

                           Átvitt előirányzatok

                              Összesen (b)

                           -4 251

                              Pénzügyi év eredménye (a – b)

                           149

                              Az előző pénzügyi év átvitt eredménye

                              N-1 átvitt és törölt előirányzatok (nem differenciált előirányzatok, I. és II. Cím)

                              A 3. Címbe átvitt N-1 semlegesítése, átállással az alábbiakra:

                              Az előző pénzügyi év nem felhasznált, újra felhasználandó előirányzatai

                              Visszatérítések a Bizottsághoz

                              Árfolyamkülönbözet

                              Pénzügyi év egyenlege

                           149

                              Forrás: Az információkat az Ügynökség szolgáltatta – Ez a táblázat az Ügynökség által az éves beszámolóban szolgáltatott adatokat foglalja össze.

               2.

               jóváhagyja az Európai Hálózat- és Információbiztonsági Ügynökség 2005-ös pénzügyi évre vonatkozó beszámolóját;

               3.

               utasítja elnökét, hogy továbbítsa e határozatot az Európai Hálózat- és Információbiztonsági Ügynökség igazgatójának, a Tanácsnak, a Bizottságnak és a Számvevőszéknek, valamint gondoskodjon annak közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL C 266., 2006.10.31., 16. o.

      (2)  HL C 312., 2006.12.19., 1. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 77., 2004.3.13., 1. o.

      (5)  HL L 357., 2002.12.31., 72. o.

      (6)  Újonnan létrehozott ügynökség lévén, csak 2005-ös adatok szerepelnek.


title: 2013/3/EU: A Tanács határozata ( 2012. december 20. ) a DNS-adatokra vonatkozó, Lengyelországgal való automatizált adatcsere megindításáról

text:
               8.1.2013

               HU

               Az Európai Unió Hivatalos Lapja

               L 3/5

         A TANÁCS HATÁROZATA
   (2012. december 20.)
   a DNS-adatokra vonatkozó, Lengyelországgal való automatizált adatcsere megindításáról
   (2013/3/EU)
   AZ EURÓPAI UNIÓ TANÁCSA,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 2. cikke (3) bekezdésére és 25. cikkére,
   tekintettel a 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, átmeneti rendelkezéseket tartalmazó jegyzőkönyv alapján az uniós intézmények, szervek, hivatalok és ügynökségek által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, nem érvénytelenítik, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag kell határoznia arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke úgy rendelkezik, hogy a Tanács a 2008/615/IB határozat 25. cikkének (2) bekezdésében említettek szerinti határozatokat egy kérdőíven alapuló értékelő jelentés alapján hozza meg. A 2008/615/IB határozat 2. fejezetének megfelelően végzett automatizált adatcsere tekintetében az értékelő jelentés ezenkívül értékelő látogatáson és kísérleti adatcserén alapul.

               (4)

               Lengyelország a 2008/615/IB határozat 36. cikkének (2) bekezdésével összhangban tájékoztatta a Tanács Főtitkárságát a határozat 2–6. cikkének hatálya alá tartozó nemzeti DNS-elemzési állományokról, valamint az automatizált keresésnek a határozat 3. cikkének (1) bekezdésében említett feltételeiről.

               (5)

               A 2008/616/IB tanácsi határozat melléklete 4. fejezetének 1.1. pontja szerint a megfelelő tanácsi munkacsoportok által összeállított kérdőív valamennyi automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (6)

               Lengyelország kitöltötte az adatvédelemre vonatkozó kérdőívet és a DNS-adatok cseréjére vonatkozó kérdőívet.

               (7)

               Lengyelország Szlovákia részvételével sikeres kísérleti adatcserét hajtott végre.

               (8)

               Lengyelországban értékelő látogatásra került sor, és erről a szlovák értékelő csoport értékelő jelentést készített, amelyet elküldött az érintett tanácsi munkacsoportnak.

               (9)

               A kérdőív, az értékelő látogatás és a DNS-adatok tekintetében végzett kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A DNS-adatok automatizált keresése és összehasonlítása tekintetében Lengyelország maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és e határozat hatálybalépésének napjától jogosult a személyes adatoknak az említett határozat 3. és 4. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. december 20-án.

            a Tanács részéről

            az elnök

         E. FLOURENTZOU

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: 2011/758/EU: Az Európai Parlament határozata ( 2011. október 25. ) az Európai Gyógyszerügynökség 2009-es pénzügyi évre szóló költségvetésének végrehajtására vonatkozó mentesítésről

text:
               26.11.2011

               HU

               Az Európai Unió Hivatalos Lapja

               L 313/27

         AZ EURÓPAI PARLAMENT HATÁROZATA
   (2011. október 25.)
   az Európai Gyógyszerügynökség 2009-es pénzügyi évre szóló költségvetésének végrehajtására vonatkozó mentesítésről
   (2011/758/EU)
   AZ EURÓPAI PARLAMENT,
   tekintettel az Európai Gyógyszerügynökség 2009-es pénzügyi évre vonatkozó végleges éves beszámolójára,
   tekintettel az Európai Gyógyszerügynökség 2009-es pénzügyi évre vonatkozó éves beszámolójáról szóló számvevőszéki jelentésre, az Ügynökség válaszaival (1) együtt,
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel a 2011. május 10-i, a 2009-es pénzügyi évre vonatkozó mentesítésről szóló határozatot elhalasztó határozatára (2), valamint az Európai Gyógyszerügynökség ügyvezető igazgatójának válaszaira,
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Gyógyszerügynökség létrehozásáról szóló 726/2004/EK európai parlamenti és tanácsi rendeletre (4) és különösen annak 68. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel az Ügynökség igazgatótanácsa elnökének az Európai Parlament Költségvetési Ellenőrző Bizottsága elnökéhez írt 2011. június 17-i levelére (EMA/441533/2011),
   tekintettel az Ügynökségnek a 2009-es pénzügyi évre vonatkozó mentesítésről szóló fenti határozatot kísérő 2011. május 10-i parlamenti állásfoglalásra adott válaszaira (6),
   tekintettel a Bizottság Belső Ellenőrzési Szolgálatának (IAS) az Ügynökségről szóló 2009., 2008. és 2007. évi éves belső ellenőrzési jelentéseire,
   tekintettel a Belső Ellenőrzési Szolgálat (IAS) által az Ügynökségnél 2009-ben, 2008-ban és 2006-ban végzett ellenőrzésekről szóló végleges nyomonkövetési jelentésre,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság második jelentésére (A7-0329/2011),

               1.

               mentesítést ad az Európai Gyógyszerügynökség ügyvezető igazgatója számára az Ügynökség 2009-es pénzügyi évre szóló költségvetése végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Gyógyszerügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételükről (L sorozat).

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 28. o.

      (2)  HL L 250., 2011.9.27., 173. o.

      (3)  HL L 248., 2002.9.16., 1. o.

      (4)  HL L 136., 2004.4.30., 1. o.

      (5)  HL L 357., 2002.12.31., 72. o.

      (6)  HL L 250., 2011.9.27., 174. o.
    ---documentbreak---

               26.11.2011

               HU

               Az Európai Unió Hivatalos Lapja

               L 313/29

         AZ EURÓPAI PARLAMENT ÁLLÁSFOGLALÁSA
   (2011. október 25.)
   az Európai Gyógyszerügynökség 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Gyógyszerügynökség 2009-es pénzügyi évre vonatkozó végleges éves beszámolójára,
   tekintettel az Európai Gyógyszerügynökség 2009-es pénzügyi évre vonatkozó éves beszámolójáról szóló számvevőszéki jelentésre, az Ügynökség válaszaival (1) együtt,
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel a 2011. május 10-i, a 2009-es pénzügyi évre vonatkozó mentesítésről szóló határozatot elhalasztó határozatára (2), valamint az Európai Gyógyszerügynökség ügyvezető igazgatójának válaszaira,
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Gyógyszerügynökség létrehozásáról szóló 726/2004/EK európai parlamenti és tanácsi rendeletre (4) és különösen annak 68. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel az Ügynökség igazgatótanácsa elnökének az Európai Parlament Költségvetési Ellenőrző Bizottsága elnökéhez írt 2011. június 17-i levelére (EMA/441533/2011),
   tekintettel az Ügynökségnek a 2009-es pénzügyi évre vonatkozó mentesítésről szóló fenti határozatot kísérő 2011. május 10-i parlamenti állásfoglalásra adott válaszaira (6),
   tekintettel a Bizottság Belső Ellenőrzési Szolgálatának (IAS) az Ügynökségről szóló 2009., 2008. és 2007. évi éves belső ellenőrzési jelentéseire,
   tekintettel a Belső Ellenőrzési Szolgálat (IAS) által az Ügynökségnél 2009-ben, 2008-ban és 2006-ban végzett ellenőrzésekről szóló végleges nyomonkövetési jelentésre,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság második jelentésére (A7-0329/2011),

               A.

               mivel az Európai Gyógyszerügynökség 2009-es pénzügyi évre vonatkozó éves beszámolójáról szóló jelentésében a Számvevőszék véleményében fenntartásokat fogalmazott meg az annak alapjául szolgáló ügyletek jogszerűségét és szabályszerűségét illetően;

               B.

               mivel a fent hivatkozott 2011. május 10-i határozatában a Parlament úgy határozott, hogy elhalasztja az Európai Gyógyszerügynökség ügyvezető igazgatója számára az Ügynökség 2009-es pénzügyi évre szóló költségvetésének végrehajtására vonatkozó mentesítés megadására vonatkozó határozatát;

               C.

               mivel az Ügynökség 2009-es költségvetése 194 000 000 EUR volt, ami a 2008-as pénzügyi évhez képest 6,28 %-os növekedést jelent;

               D.

               mivel az Ügynökség költségvetésének finanszírozása egyrészt az Unió költségvetéséből történik – ami a 2009-es teljes bevétel 18,52 %-át teszi ki –, másrészt nagyobb részben a gyógyszeripari vállalatok által olyan szolgáltatásokért fizetett díjakból származik, amelyek adott esetben egynél több pénzügyi évre terjedhetnek ki, és mivel ennek következtében az Unió általános hozzájárulása 2008 és 2009 között 9,2 %-kal csökkent;

               E.

               mivel a mentesítésért felelős hatóság a Parlament fent hivatkozott 2011. május 10-i állásfoglalását követően válaszokat kapott az Ügynökségtől;

               F.

               mivel a Parlamentnek adott válaszaiban az Ügynökség aktuális tájékoztatást nyújtott a mentesítésért felelős hatóságnak a Belső Ellenőrzési Szolgálat (IAS) által megfogalmazott ajánlások végrehajtásának szintjéről, és kijelentette, hogy:

                           —

                           a Belső Ellenőrzési Szolgálat (IAS) emberierőforrás-gazdálkodással kapcsolatos 2009-es ellenőrzései nyomán megfogalmazott három „nagyon fontos” ajánlás egyikét végrehajtották, míg a két másik végrehajtása folyamatban van;

                           —

                           az emberi használatra szánt gyógyszerekre vonatkozó tudományos értékelés biztosítását támogató, Ügynökségen belüli adminisztratív kiválasztási eljárásokkal kapcsolatos, a Belső Ellenőrzési Szolgálat (IAS) által végzett 2008-as ellenőrzések nyomán megfogalmazott „kritikus” és egy „nagyon fontos” ajánlás (személyzeti összeférhetetlenség kezelésével kapcsolatban, illetve konkrét iránymutatások) besorolása „nagyon fontos”-ra, illetve „fontos”-ra változott, ugyanakkor három „nagyon fontos” ajánlást mostanra megvalósítottak;

                           —

                           a Belső Ellenőrzési Szolgálat (IAS) által a belső ellenőrzési szabványok (ICS) végrehajtásával kapcsolatos 2005-ös ellenőrzés nyomán tett két „nagyon fontos” ajánlás közül az egyik mostanra megvalósult,

      Általános értékelés

               1.

               elismeri az Ügynökség igazgatótanácsának elnöke által 2011. június 17-én írt levél kézhezvételét, amely szerint az Ügynökség intézkedéseket foganatosított a 2009-es hiányosságok kiküszöbölése érdekében; tudomásul veszi ezenkívül a Parlament fent említett 2011. május 10-i állásfoglalására adott válaszként az Ügynökségtől kapott dokumentumokat és mellékleteket; tudomásul veszi továbbá, hogy megkapta a Parlament Költségvetési Ellenőrző Bizottságának 2011. július 13-i ülésén az Ügynökség 2009. évi mentesítéséről folytatott vita során felmerült kérdések nyomán az Ügynökség megbízott vezérigazgatójától érkezett, 2011. augusztus 10-i keltezésű levelet; sajnálja azonban, hogy nem adtak meg minden kért információt;

               2.

               megjegyzi azonban, hogy az Ügynökségnek a továbbiakban is háromhavonta tájékoztatnia kellene a mentesítésért felelő hatóságot a hatóság által kért intézkedések eredményeiről;

               3.

               hangsúlyozza, hogy a mentesítésért felelős hatóság a következő mentesítési eljárások során folytatja az Ügynökség – a Számvevőszék és a Belső Ellenőrzési Szolgálat (IAS) jelentésében feltárt – komoly hiányosságainak orvosolására tett intézkedések végrehajtási szintjének alapos ellenőrzését; elvárja ezért, hogy az Ügynökség a továbbiakban is tájékoztassa a mentesítésért felelő hatóságot a meghozott intézkedésekről és azok eredményeiről, és hogy nyújtsa be a kért dokumentumokat, különös tekintettel az alábbi pontokra:

                           a)

                           azon cselekvési terv igazgatótanács általi elfogadásának folyamata, amely egyedi intézkedéseket és végrehajtási ütemtervet tartalmaz a beszerzési eljárások hiányosságainak kiküszöbölése érdekében;

                           b)

                           a személyzet és a szakértők összeférhetetlenségének megállapítására és kezelésére vonatkozó meglévő eljárások tényleges alkalmazásának részletes ellenőrzése;

                           c)

                           a Belső Ellenőrzési szolgálat (IAS) jelentéseinek benyújtása a költségvetési rendeletnek megfelelően;

      Konkrét észrevételek

      Közbeszerzési eljárások

               4.

               tudomásul veszi a beszerzési folyamatban ismételten felmerülő hibák megelőzését vagy időben történő felismerését szolgáló ellenőrzési rendszerrel kapcsolatos tájékoztatást; elvárja, hogy megkapja a többéves közbeszerzési tervet; ennek megfelelően emlékezteti az Ügynökséget arra, hogy a továbbiakban is folytassa beszerzési rendszere minőségének javítását, és szigorúan tartsa be a vonatkozó közbeszerzési szabályokat, továbbá orvosolja a Számvevőszék által feltárt hiányosságokat;

               5.

               tudomásul veszi a beszerzési eljárások javításával kapcsolatos cselekvési terv kidolgozására irányuló intézkedések megkezdését; sürgeti az Ügynökséget, hogy haladéktalanul fogadjon el cselekvési tervet a beszerzési eljárásban fennálló hiányosságok kiküszöbölésére, különös tekintettel a közbeszerzési szerződések odaítélési eljárásaiban elkövetett hibákra, és ennek érdekében alkalmazzon szigorúbb technikai és eljárási ellenőrzéseket, és erről tájékoztassa a mentesítésért felelős hatóságot;

               6.

               emlékeztet rá, hogy 2009-es éves jelentésében a Számvevőszék megállapította, hogy az Ügynökség nem hajtott végre elég ellenőrzést annak érdekében, hogy csökkentse azon hibák kockázatát, amelyek nagyszabású informatikai keretszerződések beszerzésével kapcsolatos számos eljárásban előfordulnak; emlékeztet továbbá arra is, hogy a pénzügyi ellenőrzés olyan hibákat tárt fel, amelyek hatással voltak e műveletek szabályszerűségére, amelynek alapján a Számvevőszék véleményében fenntartásokat fogalmazott meg az ügynökségi elszámolás alapjául szolgáló ügyletek jogszerűségét és szabályszerűségét illetően;

      Átvitt előirányzatok

               7.

               rámutat arra, hogy az Ügynökségről szóló 2009-es éves jelentésében a Számvevőszék 19 500 000 EUR (az Ügynökség 2009-es előirányzatainak 38 %-a) átviteléről számolt be, és arról, hogy ebből az átvitelből körülbelül 14 800 000 EUR az év végéig még meg nem valósult tevékenységeknek (vagy adott esetben több mint egy pénzügyi évre kiterjedő szolgáltatásokért be nem érkezett javaknak) felel meg; ezért emlékezteti az Ügynökséget arra, hogy tegyen lépéseket e tekintetben, és várja a Számvevőszék ezzel kapcsolatos igazolását;

      Díjakból származó bevétel

               8.

               tudomásul veszi az Ügynökség tájékoztatását, amelynek értelmében a visszafizettetési felszólítások hosszas késedelmének orvoslása érdekében az Ügynökség 2011. január 1-jével az SAP-tól integrált vállalatirányítási rendszert (ERP) vezetett be; megjegyzi, hogy az Ügynökség ezen új rendszer segítségével a jelenlegi működési rendszereiből (pl. SIAMED) egy kezelőfelületen keresztül közvetlenül viszi be az adatokat az SAP pénzügyi modulba;

      Devizaárfolyam-szerződések

               9.

               tudomásul veszi, hogy az Ügynökség elkötelezett az árfolyameltérésekből fakadó kockázatok csökkentése iránt, és hogy 2010. június 11-ével felülvizsgálta pénztárkezelési politikáját, és ennek keretében belső tanácsadó bizottságot hozott létre, amely a számvitelért felelős tisztviselőnek ad tanácsokat a fedezeti stratégiákkal kapcsolatban; a fedezetet a becsült szükségletek 50 %-ára korlátozta; valamint biztosította, hogy az elérhető piaci árfolyamok megegyezzenek a költségvetési árfolyamokkal, vagy meghaladják azokat;

      Összeférhetetlenség kezelése

               10.

               tudomásul veszi az Ügynökség válaszait a magatartási kódex betartásáról, amelynek keretében meghatározza az igazgatótanácsi és bizottsági tagokra, a szakértőkre és az Ügynökség alkalmazottaira vonatkozó, függetlenségről és bizalmasságról szóló elveket és iránymutatásokat; ennek megfelelően elvárja, hogy az Ügynökség a projektcsapatok vezetőinek termékekhez való beosztása előtt alaposan mérje fel, hogy a személyzet tagjai által jelzett érdekeltségek befolyásolhatják-e pártatlanságukat és függetlenségüket; elvárja az összeférhetetlenségről szóló ügynökségi dokumentumok frissítését;

               11.

               tudomásul veszi, hogy az Ügynökség arra törekszik, hogy alkalmazza a Belső Ellenőrzési Szolgálat (IAS) 2010-es nyomonkövetési ellenőrzése nyomán tett ajánlást kockázatalapú megközelítés alkalmazásával és azzal, hogy az ellenőrzéseket az érdekeltséget bejelentő személyzetre összpontosítja; sürgeti az Ügynökséget, hogy 2011 vége előtt tájékoztassa a mentesítésért felelős hatóságot a Belső Ellenőrzési Szolgálat (IAS) ezen ajánlásának alkalmazására vonatkozó ütemezésről és tervről;

               12.

               elfogadja azonban az Ügynökség válaszát, amelyben az kijelenti, hogy nem köteles vagyonnyilatkozatot kérni a gyógyszertermékek értékeléséért felelős szakértőktől, vagy az ilyen nyilatkozatokat figyelemmel kísérni, mivel ez a tagállamok illetékes hatóságainak feladata (a 2004/27/EK irányelvvel (7) módosított 2001/83/EK irányelv (8) 126b. cikke); felhívja ezért a Bizottságot, hogy figyelmeztesse az érintett tagállami hatóságokat az ezzel kapcsolatos kötelezettségeikre;

               13.

               hangsúlyozza, hogy nemcsak hogy az Ügynökség jó hírét befolyásolhatják azok az esetek, amelyekben az értékeléseket lehetséges összeférhetetlenség miatt kifogás éri, hanem az összeférhetetlenségek miatt nem biztosítható az európai polgárok egészségének optimális védelme sem;

               14.

               megjegyzi, hogy 2011. július 1-től működik az új elektronikus érdekeltségi nyilatkozattételi adatlap, amelynek kitöltésére minden szakértőt felkértek, továbbá hogy 2011. szeptember 30-tól a szakértői adatbázisban szereplő valamennyi szakértő elektronikus érdekeltségi nyilatkozattételi adatlapját elérhetővé tették az Ügynökség honlapján; megjegyzi továbbá, hogy az Ügynökség és a valamennyi illetékes nemzeti hatóság által aláírt, az Ügynökség részére nyújtott szolgáltatások illetékes nemzeti hatóságok általi értékelése tudományos színvonalának és függetlenségének ellenőrzéséről szóló egyetértési nyilatkozat 2011. július 4-én hatályba lépett;

               15.

               sürgeti az Ügynökséget, hogy tájékoztassa a mentesítésért felelős hatóságot az összeférhetetlenség kezelése tekintetében a magatartási kódex tényleges betartásával kapcsolatos kérdésekben tett lépésekről;

               16.

               ragaszkodik ahhoz, és erre figyelmezteti is az Ügynökséget, hogy a vonatkozó ellenőrzési jelentésekben említett intézkedéseket – beleértve a 2010. évre vonatkozó jelentést is – maradéktalanul végre kell hajtani a következő mentesítési eljárás megkezdéséig;

      Emberierőforrás-gazdálkodás

               17.

               tudomásul veszi az Ügynökség válaszát, amelyben kijelenti, hogy kijavította a szerződéses alkalmazottak kiválasztása esetében a Belső Ellenőrzési Szolgálat (IAS) által feltárt hiányosságokat, és hogy a munkakörökkel kapcsolatban átdolgozott utasításokat és sablonokat vezettek be, a személyzet pedig célzott képzésben részesült; ezért felhívja az Ügynökséget, hogy folyamatosan tájékoztassa a mentesítésért felelős hatóságot ezen intézkedések végrehajtási szintjéről; várja a Számvevőszék 2010. évi jelentését, hogy megállapítsa, hogy az Ügynökség visszaigazolása megalapozott-e;

               18.

               ezzel összefüggésben a mentesítésről szóló határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2011. május 10-i állásfoglalására (9).

      (1)  HL C 338., 2010.12.14., 28. o.

      (2)  HL L 250., 2011.9.27., 173. o.

      (3)  HL L 248., 2002.9.16., 1. o.

      (4)  HL L 136., 2004.4.30., 1. o.

      (5)  HL L 357., 2002.12.31., 72. o.

      (6)  HL L 250., 2011.9.27., 174. o.

      (7)  HL L 136., 2004.4.30., 34. o.

      (8)  Az Európai Parlament és a Tanács 2001. november 6-i 2001/83/EK irányelve az emberi felhasználásra szánt gyógyszerek közösségi kódexéről (HL L 311., 2001.11.28., 67. o.)

      (9)  HL L 250., 2011.9.27., 269. o.


title: A Bizottság (EU) 2016/835 határozata (2016. május 25.) a tudomány és az új technológiák etikai kérdéseit vizsgáló európai csoport megbízatásának meghosszabbításáról

text:
               27.5.2016

               HU

               Az Európai Unió Hivatalos Lapja

               L 140/21

         A BIZOTTSÁG (EU) 2016/835 HATÁROZATA
   (2016. május 25.)
   a tudomány és az új technológiák etikai kérdéseit vizsgáló európai csoport megbízatásának meghosszabbításáról
   AZ EURÓPAI BIZOTTSÁG,
   tekintettel az Európai Unióról szóló szerződésre és az Európai Unió működéséről szóló szerződésre,
   mivel:

               (1)

               Az Európai Unióról szóló szerződés 2. cikke rögzíti az Unió alapértékeit, 6. cikke pedig kimondja, hogy az Európai Unió Alapjogi Chartája ugyanolyan jogi kötőerővel bír, mint a Szerződések, és hogy az alapvető jogok az uniós jogrend részét képezik mint annak általános elvei.

               (2)

               1991. november 20-án az Európai Bizottság úgy határozott, hogy a közösségi kutatási és műszaki fejlesztési politika döntéshozatali folyamataiba bevezeti az etikai szempontokat azáltal, hogy létrehozza a biotechnológia etikai következményeivel foglalkozó tanácsadó csoportot (GAEIB).

               (3)

               A Bizottság 1997. december 16-án úgy határozott, hogy a GAEIB-t felváltja a tudomány és az új technológiák etikai kérdéseit vizsgáló európai csoporttal (EGE), amelynek megbízatását kiterjesztette a tudomány és technológia minden alkalmazási területére. A Bizottság ezt követően a 2010/1/EU határozatával (1) meghosszabbította az EGE megbízatását. Helyénvaló a megbízatást ötéves időtartamra meghosszabbítani, ezt követően pedig új tagokat kinevezni.

               (4)

               Az EGE feladata az Európai Bizottság egyetértésével etikai útmutatást nyújtani a Bizottságnak akár a Bizottság felkérésére, akár saját kezdeményezésére. A Bizottság felhívhatja az EGE figyelmét olyan kérdésekre, amelyek az Európai Parlament és a Tanács megítélése szerint etikailag nagy jelentőséggel bírnak.

               (5)

               Meg kell határozni azokat a szabályokat, amelyek szerint a tagok információkat hozhatnak nyilvánosságra.

               (6)

               A személyes adatokat a 45/2001/EK európai parlamenti és tanácsi rendeletnek (2) megfelelően kell feldolgozni.

               (7)

               A 2010/1/EU határozatot hatályon kívül kell helyezni,

         ELFOGADTA EZT A HATÁROZATOT:
   1. cikk
   Megbízatás
   A tudomány és az új technológiák etikai kérdéseit vizsgáló európai csoport (a továbbiakban: EGE) megbízatását a Bizottság ötéves időtartamra meghosszabbítja.
   2. cikk
   Feladat
   Az EGE feladata a Bizottságnak történő tanácsadás a tudományokkal és az új technológiákkal kapcsolatos etikai kérdésekben, valamint az e területeken tapasztalható fejlődés tágabb értelemben vett, társadalmi következményeivel összefüggésben akár a Bizottság felkérésére, akár az elnökének felkérésére, a Bizottság szolgálatainak egyetértésével. A csoport ezért a következő feladatokat látja el:

               a)

               azonosítja, meghatározza és megvizsgálja a tudományos és technológiai fejlődés következtében felmerülő etikai kérdéseket;

               b)

               elemzések és ajánlások formájában útmutatást nyújt az etikus uniós politikai döntéshozatal előmozdítása érdekében, kellő figyelemmel az Európai Unió Alapjogi Chartájára.

         3. cikk
   Konzultáció
   A Bizottság a 2. cikkben említett feladatkörrel összefüggő bármilyen kérdésben konzultálhat a csoporttal. Ebben az összefüggésben a Bizottság felhívhatja a csoport figyelmét olyan kérdésekre, amelyek a Parlament és a Tanács megítélése szerint etikailag nagy jelentőséggel bírnak.
   4. cikk
   Tagság – Kinevezés
   (1)   Az EGE legfeljebb tizenöt tagból áll. A tagok jártassággal rendelkeznek a 2. cikkben említett feladatkör tekintetében.
   (2)   A tagok személyes minőségben vesznek részt a csoport munkájában. Külső befolyástól függetlenül a köz érdekében tanácsot adnak a Bizottságnak. A tagok kellő időben tájékoztatják a Bizottságot bármilyen olyan összeférhetetlenségről, amely függetlenségüket befolyásolhatja.
   (3)   A tagokat a Bizottság elnöke nevezi ki a kutatásért, a tudományért és az innovációért felelős biztos javaslata alapján azt követően, hogy az érintettek jelentkeznek az EGE-tagságra vonatkozó szándéknyilatkozati felhívásra, és az e cikk (4) és (6) bekezdésében foglalt kritériumok alapján egy kiválasztó bizottság felügyelete mellett lezajlik az kiválasztási eljárás.
   (4)   Az EGE összetételének előterjesztése során a kiválasztó bizottság a lehető legnagyobb mértékben igyekszik biztosítani, hogy a csoportot magas szintű szakértelem és pluralizmus, valamint földrajzi értelemben és a releváns ismeretek, továbbá az érdeklődési területek tekintetében egyensúly jellemezze, figyelembe véve az EGE feladatait, a szükséges szakértelem típusát és a szándéknyilatkozati felhívásra beérkezett jelentkezéseket. Az EGE független, pluralista és multidiszciplináris alapon működik.
   (5)   Az EGE minden egyes tagja két és fél évre szóló kinevezést kap. A megbízatás lejártakor a kinevezés meghosszabbítható. Az EGE-tagságot legfeljebb három cikluson át lehet betölteni.
   (6)   A csoport tagjainak kiválasztásakor a következő szempontok és kritériumok mérlegelésére kerül sor:

               a)

               a csoport összetételének biztosítania kell a tapasztalatokkal megerősített ismereteken és előrelátáson alapuló, legszínvonalasabb, független tanácsadás lehetőségét. A csoport hitelességét a csoportot alkotó nők és férfiak kvalitásai közötti egyensúlynak kell biztosítania, akiknek együttesen tükrözniük kell az európai perspektívák sokszínűségét. A nemek közötti egyensúlyt szigorúan tiszteletben kell tartani, emellett kellő figyelmet kell fordítani a korcsoportok közötti, valamint a földrajzi egyensúlyra;

               b)

               a csoport tagjainak nemzetközileg elismert szakértőknek kell lenniük, akiknek kiválóságát és tapasztalatait európai és nemzetközi eredmények igazolják;

               c)

               a tagoknak tükrözniük kell a csoport interdiszciplináris megbízatását, amely kiterjed a filozófiára, az etikára, a természet- és társadalomtudományokra, valamint a jogra. Nem képviselhetnek ugyanakkor kizárólag egy tudományágat, világnézetet vagy kutatási irányt; széles látókörrel kell rendelkezniük, amely egyszerre tükrözi a fontos jelenlegi és kialakulóban lévő fejleményeknek – ideértve az inter-, transz- és multidiszciplináris perspektívákat –, valamint az európai szintű etikai tanácsok szükségességének átlátását;

               d)

               megalapozott szakmai hírnevükön túlmenően a tagoknak együttesen több tagállamban, valamint európai és nemzetközi szinten tapasztalattal kell rendelkezniük a politikai döntéshozóknak történő etikai tanácsadás területén;

               e)

               a csoportnak rendelkeznie kell olyan tagokkal, akik fel tudnak mutatni tanácsadó testületekben és bizottságokban, kormányzati tanácsadásban, nemzeti etikai testületekben, egyetemeken vagy kutatóintézetekben szerzett tapasztalatokat. Értékes lehet a csoport számára, ha olyan tagokat is felvesz, akik több országban is szert tettek tapasztalatokra, illetve akik az Európai Unión kívülről származnak.

         (7)   Az EGE tagjainak kiválasztása szándéknyilatkozat benyújtására vonatkozó nyílt felhívás alapján történik, amely meghatározza a hiánytalan kérelem benyújtásának módjait. A Bizottság az Europa weboldalon teszi közzé a felhívást. A bizottsági szakértői csoportok és más hasonló testületek nyilvántartásában (a továbbiakban: a szakértői csoportok nyilvántartása) szintén elérhető lesz egy, az Europa weboldalra mutató link.
   (8)   A kinevezések előterjesztésére akkor van lehetőség, ha a jelölt követi a hiánytalan kérelem benyújtására meghatározott szabályokat.
   (9)   Az EGE tagjainak listáját a Bizottság a szakértői csoportok nyilvántartásában teszi közzé.
   (10)   Az e cikk (2) bekezdése alapján ki nem nevezett, de alkalmas jelöltek tartaléklistára kerülnek. A Bizottság elnöke a tartaléklistáról nevezheti ki a tagokat.
   (11)   Amennyiben egy tag már nem tud hatékonyan hozzájárulni az EGE munkájához, lemond vagy nem felel meg az Európai Unió működéséről szóló szerződés 339. cikkében megállapított feltételeknek, a Bizottság elnöke kinevezhet egy helyettesítő tagot a tartaléklistáról az eredeti tag megbízatásából hátralévő időtartamra.
   5. cikk
   Működés
   (1)   Az EGE elnökével szorosan együttműködve a Kutatási és Innovációs Főigazgatóság felelős az EGE munkájának koordinálásáért és megszervezéséért, illetve az EGE titkárságának biztosításáért.
   (2)   Az EGE a tagjai közül egyszerű többséggel elnököt és elnökhelyettest választ, akik e feladatukat megbízatásuk időtartama alatt gyakorolják.
   (3)   Az EGE tagjainak és a bevont szakértőknek eleget kell tenniük a Szerződésekben és azok végrehajtási szabályaiban előírt szakmai titoktartási kötelezettségeknek, valamint az EU-minősített adatok védelmére az (EU, Euratom) 2015/443 bizottsági határozatban (3) és az (EU, Euratom) 2015/444 bizottsági határozatban (4) meghatározott bizottsági biztonsági szabályoknak. E kötelezettségeik esetleges elmulasztása esetén a Bizottság minden megfelelő intézkedést meghozhat.
   (4)   Az EGE munkaprogramját – beleértve az EGE által saját kezdeményezése alapján javasolt etikai elemzéseket – a Bizottság elnöke hagyja jóvá. Az etikai elemzésekre irányuló valamennyi kérésnek tartalmaznia kell a kért elemzés paramétereit. A Bizottság minden olyan esetben, amikor kikéri az EGE tanácsát, annak kialakítására határidőt állapít meg.
   (5)   Az EGE véleményei ajánlásokat tartalmaznak. Az ajánlásoknak az érintett tudományok és technológiák legújabb eredményein, valamint a felmerülő etikai kérdések alapos elemzésén kell alapulniuk. A Bizottság érintett szervezeti egységei tájékoztatást kapnak az EGE ajánlásairól.
   (6)   Az EGE a kollegialitás szellemében működik és a tagjai közötti konszenzusra törekszik. Az EGE a szakértői csoportokra vonatkozó egységes eljárási szabályzat alapján a Bizottság képviselőjével egyetértésben elfogadja saját eljárási szabályzatát. A működési eljárásoknak tükrözniük kell azt a törekvést, hogy valamennyi tag aktívan részt vegyen a csoport munkájában.
   (7)   Az EGE rendszerint a Bizottság valamely épületében ülésezik, a Bizottság által meghatározott módon és időrend szerint. Az EGE egy 12 hónapos időszak alatt legalább hatszor ülésezik, oly módon, hogy munkája évente körülbelül tizenkét munkanapot vesz igénybe. Szükség esetén a Bizottság képviselőjének egyetértésével lehetőség van további ülések szervezésére.
   Az EGE elemzéseinek elkészítése céljából a Bizottság képviselője a rendelkezésre álló erőforrások függvényében:

               —

               eseti alapon meghívhatja releváns nem kormányzati szervezetek (NGO-k) vagy reprezentatív szervezetek szakértőit vagy képviselőit, amikor azt az eszmecsere szempontjából szükségesnek tartja. A Bizottság emellett eseti alapon vagy ideiglenes jelleggel külső szakértők részvételét is kérheti az EGE munkájában, amennyiben erre szükség mutatkozik a tudományok és az új technológiák területén tapasztalható fejlődéssel kapcsolatos etikai kérdések széles skálájának lefedése érdekében,

               —

               kezdeményezheti tanulmányok elkészítését annak érdekében, hogy minden szükséges tudományos és műszaki információt megszerezhessen,

               —

               engedélyezheti munkacsoportok felállítását különleges kérdések vizsgálatára,

               —

               a tagállamok vagy harmadik országok etikai bizottságaival szoros kapcsolatokat alakíthat ki.

         A Bizottság továbbá nyílt kerekasztal-beszélgetéseket kezdeményez annak érdekében, hogy az EGE által kidolgozott valamennyi vélemény vonatkozásában elősegítse a párbeszéd kialakítását és fokozza az átláthatóságot. Az EGE szoros kapcsolatot alakít ki a Bizottság azon szervezeti egységeivel, amelyek érintettek az általa tárgyalt kérdésekben.
   (8)   A csoport konszenzus kialakítására törekszik. Amennyiben azonban egy véleményt nem egyhangúlag fogad el a csoport, kisebbségi véleményként fel kell tüntetni az eltérő nézőpontokat, valamint az azokat képviselő tag(ok) nevét. A véleményt továbbítani kell a Bizottság elnökének vagy az elnök által kijelölt képviselőnek. Elfogadását követően a véleményt haladéktalanul közzéteszik, valamint továbbítják az Európai Parlamentnek és az Európai Unió Tanácsának.
   (9)   Amennyiben a működési körülmények miatt egy adott témával kapcsolatos tanácsadásra nem áll rendelkezésre annyi idő, mint amennyi egy vélemény elfogadásához szükséges, az EGE kiadhat olyan, rövidebb nyilatkozatot vagy egyéb formában megfogalmazott elemzést, amelyet szükség esetén később vélemény formájában kidolgozott, részletesebb elemzés követ, miközben biztosítja, hogy az átláthatóság elvét ugyanúgy betartják, mint bármely más vélemény esetében. A nyilatkozatokat közzéteszik és az EGE honlapján hozzáférhetővé teszik. Munkaprogramja keretében az EGE a Bizottság képviselőjének egyetértésével aktualizálhatja véleményét, amennyiben azt szükségesnek tartja.
   (10)   Az EGE tanácskozásai bizalmasak. A Bizottság képviselőjének egyetértésével az EGE tagjai egyszerű többséggel határozhatnak úgy, hogy a csoport tanácskozása nyilvános.
   (11)   Az EGE tevékenységéhez kapcsolódó valamennyi lényeges dokumentumot – többek között a napirendeket, jegyzőkönyveket, véleményeket és a résztvevők beadványait – hozzáférhetővé kell tenni a szakértői csoportok nyilvántartásában, vagy pedig egy ott feltüntetett internetes hivatkozás segítségével, amely egy tematikus weboldalra mutat. Kivétel a közzététel alól akkor lehetséges, ha a dokumentum közzététele vélhetően kedvezőtlenül befolyásolná az 1049/2001/EK európai parlamenti és tanácsi rendelet (5) 4. cikke értelmében vett köz- vagy magánérdek védelmét.
   (12)   Az EGE – megbízatásának lejárta előtt – jelentést készít addigi tevékenységeiről, amiért az elnök felelős. A jelentés közzététele és továbbítása a (11) bekezdésben meghatározott módon történik.
   6. cikk
   Az ülések költségei
   (1)   Az EGE tevékenységeiben részt vevő személyek szolgálataikért nem részesülnek díjazásban.
   (2)   Az EGE tagjainak az ülésekkel kapcsolatos utazási és tartózkodási költségeit a Bizottság a hatályos rendelkezéseknek megfelelően téríti meg.
   (3)   Az említett költségeket az éves forrásfelosztási eljárás keretében megállapított, rendelkezésre álló előirányzatok erejéig kell megtéríteni.
   7. cikk
   Záró rendelkezések
   Ezt a határozatot az Európai Unió Hivatalos Lapjában közzéteszik, és az Európai Unió Hivatalos Lapjában való kihirdetését követő napon lép hatályba. A 2010/1/EU határozat hatályát veszti.

      Kelt Brüsszelben, 2016. május 25-án.

            a Bizottság részéről

            az elnök

         Jean-Claude JUNCKER

      (1)  A Bizottság 2009. december 23-i 2010/1/EU határozat a tudomány és az új technológiák etikájával foglalkozó európai csoport mandátumának meghosszabbításáról (HL L 1., 2010.1.5., 8. o.).

      (2)  Az Európai Parlament és a Tanács 2000. december 18-i 45/2001/EK rendelete a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

      (3)  A Bizottság 2015. március 13-i (EU, Euratom) 2015/443 határozata a Bizottságon belüli biztonságról (HL L 72., 2015.3.17., 41. o.).

      (4)  A Bizottság 2015. március 13-i (EU, Euratom) 2015/444 határozata az EU-minősített adatok védelmét szolgáló biztonsági szabályokról (HL L 72., 2015.3.17., 53. o.).

      (5)  Az Európai Parlament és a Tanács 2001. május 30-i 1049/2001/EK rendelete az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.).


title: 2010/310/: A Tanács határozata ( 2010. június 3. ) a Régiók Bizottsága egy lengyel tagjának kinevezéséről

text:
               8.6.2010

               HU

               Az Európai Unió Hivatalos Lapja

               L 140/25

         A TANÁCS HATÁROZATA
   (2010. június 3.)
   a Régiók Bizottsága egy lengyel tagjának kinevezéséről
   (2010/310/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a lengyel kormány javaslatára,
   mivel:

               (1)

               A Tanács 2009. december 22-én és 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU és 2010/29/EU határozatot (1).

               (2)

               Jan KOZLOWSKI hivatali idejének lejártát követően a Régiók Bizottsága egy tagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2015. január 25-ig a Régiók Bizottságába a következő személyt nevezi ki tagként:
   Mieczysław STRUK, Marszałek Województwa Pomorskiego.
   2. cikk
   Ez a határozat az elfogadásának napján lép hatályba.

      Kelt Luxembourgban, 2010. június 3-án.

            a Tanács részéről

            az elnök

         A. PÉREZ RUBALCABA

      (1)  HL L 348., 2009.12.29., 22. o. és HL L 12., 2010.1.19., 11. o.


title: 2013/591/EU: Az Európai Parlament határozata ( 2013. április 17. ) az Európai Hálózat- és Információbiztonsági Ügynökség 2011-es pénzügyi évre vonatkozó elszámolása lezárásáról

text:
               16.11.2013

               HU

               Az Európai Unió Hivatalos Lapja

               L 308/276

         AZ EURÓPAI PARLAMENT HATÁROZATA
   (2013. április 17.)
   az Európai Hálózat- és Információbiztonsági Ügynökség 2011-es pénzügyi évre vonatkozó elszámolása lezárásáról
   (2013/591/EU)
   AZ EURÓPAI PARLAMENT,

               —

               tekintettel az Európai Hálózat- és Információbiztonsági Ügynökség 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Hálózat- és Információbiztonsági Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004/EK európai parlamenti és tanácsi rendeletre (4) és különösen annak 17. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0100/2013),

               1.

               jóváhagyja az Európai Hálózat- és Információbiztonsági Ügynökség 2011-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot az Európai Hálózat- és Információbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 135. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 77., 2004.3.13., 1. o.

      (5)  HL L 357., 2002.12.31., 72. o.